Un băiat de 13 ani a murit după ce a suferit complicații cauzate de COVID-19.
Băiatul din Missouri era în clasa a 8-a. Ultima oară a fost la școală în urmă cu două săptămâni. Copilul este una dintre cele mai tinere persoane din Statele Unite care au murit din cauza COVID-19. Părinții copilului au îndemnat la purtarea măștilor și respectarea măsurilor impuse de autorități.
Un băiat de 13 ani din Missouri a murit după ce a suferit complicații cauzate de infectarea cu noul coronavirus, relateaza CBS News.Decesul a survenit la mai puțin de două săptămâni după ce copilul a fost la școală. Pe 22 octombrie a fost ultima zi la școală a băiatului, iar carantina a început-o pe 26 octombrie.Într-o săptămână, simptomele băiatului s-au înrăutățit. El a fost spitalizat, iar în weekend a decedat."Familia a îndemnat ca toată lumea să poarte măști, să se spele pe mâini și să respecte măsurile impuse de autorități. COVID-19 este real", se arată într-un comunicat, potrivit sursei citate.În Missouri sunt confirmate peste 15,000 de cazuri de coronavirus în ultima săptămână.